Kronvikkeslekta

Securigera atlantica
 Securigera carinata
 Securigera charadzeae
 Securigera cretica
 Securigera elegans
 Securigera globosa
 Securigera grandiflora
 Securigera libanotica
 Securigera orientalis
 Securigera parviflora
 ballastvikke (S. securidaca)
 Securigera somalensis
 kronvikke (S. varia)

Kronvikkeslekta (Securigera) er ei planteslekt i erteblomstfamilien.

Artene er ett- eller flerårige urter. Bladene er ulikefinnede. Akselbladene og høybladene har mørke tanninflekker ytterst. Blomstene er gule, hvite eller rosa. Det er 9 sammenvokste pollenbærere og 1 fri. Belgen er sammensnurpet mellom frøene hos alle arter unntatt ballastvikke.

Slekta er utbredt i Europa, Vest-Asia, Nord-Afrika og Somalia med flest arter i middelhavslandene. Kronvikke (S. varia) er forvillet flere steder i Sør-Norge, og ballastvikke (S. securidaca) er funnet én gang i Norge.

Den svenske botanikeren Per Lassen publiserte i 1989 et arbeid der han reviderte systematikken for slektene Coronilla, Hippocrepis og Securigera. Ballastvikke var tidligere den eneste arten i Securigera, men Lassen utvidet slekta slik at det nå er totalt 13 arter. Blant artene som ble flyttet hit er kronvikke, som tidligere het Coronilla varia.

Litteratur

Eksterne lenker 
 

Erteblomstfamilien